經數: 一八三○

經名: 成唯識論述記卷第十本

頁數: 五八一

上	欄

釋別名者. 攝大乘說. 能裂□吝貧窮. 得廣

大財位福德資糧名施. 乃至能除遣一切見

趣諸邪惡惠. 及能眞實品別知法名惠. 對法

十一說. 由大施故. 離過故. 離垢故. 故名

施波羅蜜. 乃至惠亦由三因故. 名惠波羅

蜜. 如彼廣解. 彼論又解. 能捨施者當來貧

苦. 能捨受者現在熱惱故名爲施. 乃至他所

發智故. 內證智故. 種別智故. 得寂靜智故

勝德智故. 名爲惠. 合三解別名. 故今總指

釋總別名如餘處說. 餘處卽攝大乘等也

論. 此十修者至廣說其相述曰. 七修門者.

此有五修. 此指如對法. 第十二說依止

任持修者. 復有四種. 一依因修. 由種姓力

於度修正行. 二依果修. 依勝自體力於度

修正行. 三依願修. 由本願力於度修正

行. 四依簡擇修. 由惠力於度修正行

二依止作意修. 彼說復有四種. 一依勝解

修. 於一切度相應敎法起增上勝解. 二依

愛味修. 於已得度多見功德起深愛味. 三

依隨喜修. 於諸世界諸有情所行度深生

隨喜. 四依喜樂修. 於自他當來勝品度中

深生願樂三依止意樂修. 卽六意樂. 謂一

無厭意樂. 二廣大. 三歡喜. 四恩德. 五無染.

六善好意樂. 廣如彼解. 然與攝論六意樂

名字不同. 及攝三作意. 一謂愛重. 二隨喜.

三欣樂. 皆如攝論第七對法第十二抄會

四依止方便修. 對法論說. 亦有三種. 由無

分別智觀察三輪皆淸淨故. 由此方便故.

一切作意所修諸行速成滿故五依止自在

中	欄

修. 亦有三種. 對法說有三. 一身自在. 卽自

性. 受用二身. 二行自在. 卽變化身. 三說自

在. 謂能說六度等無有滯□. 謂緣心依止

此故修. 無性云. 卽爲彼故修. 亦名爲修. 然

攝論說五修. 名亦不同義意無別. 然此同

對法. 攝論文略. 世親難解. 無性易知. 此中

指同對法攝論. 故言如集論等

第八攝門者

論. 此十攝者至互相順故述曰. 謂十度一

一皆攝一切度. 十行相資成互相順故. 此中

對法等說. 或眞如攝. 或惠攝等. 然今但以

十度相攝. 不同彼論. 如前財施唯施. 無畏

通五. 法施通六等. 是故諸論言. 或唯施聲

說. 乃至或唯智聲說. 是此卽雜行十度故一

攝餘. 無性云. 施性中現有六波羅蜜多. 金

剛般若論云. 檀度攝於六. 資生無畏法. 此

中一二三. 是名修行住. 大般若第三百五十

一云. 佛言要由般若引施等故. 由此前五

波羅蜜多. 攝在般若波羅蜜多. 又對法十二

更互決擇門有三. 一方便中廣出其相

論. 依修前行至不待後故述曰. 前引後度

起者. 前攝後. 後待前方成故. 後不攝前. 前

不待後而成故. 對法十二說. 此依始業地.

所有戒皆是施. 有施非戒. 謂戒所不攝施.

旣以寬問狹. 故順後句答. 然應因□對法

十六中一句二句三句四句順前後句等

論. 依修後行至非持淨故述曰. 後持淨前

者. 後攝於前. 有施皆戒. 有戒非施. 謂施所

不攝戒. 以後戒持淨前施等. 故前不攝

下	欄

後. 非持淨於後故. 卽以狹問寬. 順前句

答. 施狹故也

論. 若依純雜至應作四句述曰. 謂有純修.

且如施純修. 謂有施非度. 不□向施等是.

有度非施卽隨喜他施等是. 有俱不俱可

知. 然此依種類福. 如前已說. 然不約種類

福. 不說隨喜他. 故但有三句. 有施非度.

有亦施亦度. 有非施非度. 除第二句. 餘五

度皆作四句. 前有度故. 施前未有度. 故爲

三句. 若雜修者有四句成. 諸度相間有第二

句故. 此亦如對法. 然彼更有少別. 不能煩

引. 攝大乘云. 此能攝一切善法. 是其相故.

是隨順故. 是等流故. 不以六度相攝. 乃攝

諸功德也. 廣如彼說. 謂施攝施是相. 攝信

等是隨順. 攝無諍是等流

論. 此實有十至緣世俗故述曰. 第九問答

合六開十門. 此義可知. 如前已引攝大乘

說等

論. 此十果者至除異熟果述曰. 十五果門.

約實而言. 有漏有四. 無漏亦爾. 所除有別.

此義可思. 此爲四果. 文易可知. 故不繁出

論. 而有處說至或二合說述曰. 會相違

也. 對法十二說. 永斷自治是離繫. 攝受自

他是士用. 於當來增勝生起是等流. 大菩

提是增上. 感大財等是異熟果. 卽具五果.

或無漏資有漏亦得異熟. 有漏資無漏亦

得離繫. 故言互相資. 或有漏無漏二合說.

故得五果. 非有無漏體各親能得五果也.

七十八解深密等說. 果有六. 大財善趣無

經數: 一八三○

經名: 成唯識論述記卷第十本

頁數: 五八二

上	欄

怨壞. 爲衆生主. 無惱害. 大1枝葉. 皆是異熟

果中說. 非不得餘. 攝論云. 富貴大生大朋

屬. 此三異熟果. 廣大業塵垢薄知五明處.

後三但約增上果中說. 亦不違也. 菩薩地

解六度中. 一一度後皆言此得大菩提. 此

唯於增上果說. 若因緣增上緣皆是增上

果. 四十三末說. 前各九門分別度等得如

是果別. 不能煩引. 讀者知之

論. 十與三學至一切有情述曰. 十一三學

相攝門. 於中初出學名體2第二3五位分

別. 第三正以學攝度. 戒學有三. 初以七衆

戒爲體. 二以有爲無爲無漏善法爲體. 有

漏善法非正應修. 體可斷故. 三謂正利樂

三業爲性. 如上應知

論. 此與二乘至如餘處說述曰. 然此三學

與二乘有共不共等. 攝論無性第七世親

第八. 各有四殊勝. 初一差別勝. 卽三聚戒.

二共不共勝. 謂菩薩一切性罪不現行. 與二

乘共. 相似遮罪有現行. 與二乘不共等是.

三廣大勝. 此有四種. 一種種無量學處大. 二

無量福德大. 三利生意樂大. 四建立菩提大.

如彼廣解. 四甚深勝. 謂菩薩行殺生等十

業. 而無有罪. 生無量福. 速證菩提等是.

然彼雖有四種殊勝. 然初卽此三聚戒體. 今

以第二共不共. 第四甚深. 第三廣大. 合爲

三種如餘處者. 卽是彼文

論. 定學有四至之所行故述曰. 文中可解.

然此唯在第四靜慮. 諸勝定者多是彼中. 由

地勝故唯是無漏. 旣言聲聞等不得. 明非

中	欄

地前已得此四及有漏故. 解此四定攝論

等唯有名. 唯4此及佛地論有解. 5發智光

明. 通聞思修. 如第三地除障所得

論. 此四所緣至如餘處說述曰. 攝論第八

說有六差別. 一所緣別. 以大乘法爲所緣.

二種種別. 卽四定別. 且擧上首者. 三對治

別. 謂總相緣智. 卽緣眞如智6速遣阿賴耶

中粗重障故. 四堪能別. 謂住靜慮樂隨欲

受生故. 五引發別. 能引發一切界無□神

通故. 六作業別. 謂能振動等. 卽十八變. 又

能引發十難行等. 卽自誓難行等. 彼雖有

六. 第二差別卽四定體. 故除第二. 唯有所

緣等五. 如彼廣解. 密語六度等十惡業道□

爾

論. 惠學有三至無分別惠述曰. 三惠可知.

如六度中合五爲一. 說後得第三智皆第

六故

論. 此三自性至如餘處說述曰. 若自性. 若

所依. 若因緣. 若所緣. 若行相. 若任持. 若

助伴等. 合一十六門解三智. 除初解自

性外餘十五門解之. 自性者. 彼云. 離五種

相. 以爲無分別智性. 一離無作意. 熟眠醉

等非彼智故. 二離有尋伺地. 第二定以上

非故. 三離想受滅寂靜故. 卽智不成定無

心等故. 四如色自性便非是智. 如大種

故. 五離於眞義異計度故. 計度是有分別.

非無分別故. 言所依者. 智所依. 若是心者.

心是思量. 說智無分別不應正理. 若所依

非心. 能依名智亦不應理. 卽智所依非心

是心. 由所依止是心種類. 心所引生故是

下	欄

心. 非思量故非心. 故彼頌言. 非心而是心

等. 言因緣者. 彼頌言. 諸菩薩因緣有言聞

熏習等. 卽以聞熏習爲因緣. 言所緣者彼

頌言. 諸菩薩所緣不可言法性. 卽眞如是. 遍

計所執法皆不可言. 不可言性. 謂二無我所

顯眞如. 是卽無分別智所緣也. 卽是三種無

分別智所緣也. 言行者. 彼言行相. 彼頌云.

諸菩薩行相. 復於所緣中是無分別智. 彼

於所知無相. 卽此智於所緣中所現無相.

能所二緣平等平等生無異相. 如眼取色

見靑等相. 非此靑相與色有異故. 此中且

擧五門. 餘十一門如彼論解. 總是第一出

體名門

論. 如是三惠至俱已捨故述曰. 第二五位

分別門. 加行唯有漏. 餘二無漏. 故諸位別. 此

依頓悟及三乘各自初二位說. 若□心者皆

通初二位. 此文可解. 不煩廣攝

論. 若自性攝至皆具相攝述曰. 第三正相

攝門. 自性攝可知. 餘三或七非自性故. 眷

屬理通三. 三具攝十

論. 若隨用攝至遍策三故述曰. 戒攝前三

者. 施是戒資糧. 戒是戒自性. 忍是戒眷屬. 由

忍不破戒故. 餘二可知. 精進三學攝. 遍策

三學故. 七十八解深密說同此

論. 若隨顯攝至惠攝後五述曰. 戒攝前四.

前三如次前說. 以精進守護戒故亦戒攝.

餘文易知. 四十九說. 由前四資糧自性眷

屬守護修戒學也. 由定故圓滿修心學. 由

惠故圓滿修惠學. 同此也

經數: 一八三○

經名: 成唯識論述記卷第十本

頁數: 五八三

上	欄

論. 此十位者至俱唯無漏述曰. 十二五位

現種相攝門. 此中所說. 隨其所應未必十

種一一皆爾修習位中其相最顯者. 通有

無漏能無邊行故. 此中約法爾種子說. 通

達位言有者. 雖無別行義說有故. 餘文意

可知

論. 此十因位至故未究竟述曰. 十三分位

分別門. 三劫得名別. 一行中修一行. 一行

中修一切行. 一切行中修一切行別. 如前

已說然未入劫時. 同已初入. 但名波羅蜜

多. 已成佛竟亦同. 第1三劫名大波羅蜜多.

解深密七十八說. 勝解行地名波羅蜜多. 此

中復言初無數劫. 明煖等位唯在初劫又四

十七八九等說勝解地. 對法攝論等說. 從

堅固心至極喜地. 解行地攝. 彼復說解行

地是初劫. 由多理故. 四心唯初劫. 對法第

十一說持任鏡明依中. 言滿已者. 是滿

心學非第二劫. 如言三劫滿已修相好業.

非於劫外方修相好. 相好非三劫攝. 數如

上說. 大文上來第一已十三門分別度訖

論. 此十義類至略示網要述曰. 大文第二

指不繁文義類無邊者. 解深密七十八

說. 度淸淨度最大無染最明盛不可動最

淸淨度無盡度威德度因果義利度攝三

性等. 皆如彼經論說. 不能繁述

論. 十於十地至地地修一述曰. 大文第三

十地修度門. 十地經攝論顯揚瑜伽等皆

言. 初地施爲增上. 餘度隨力隨分非不修

習. 乃至十地智爲增上. 餘度非不修習. 隨

中	欄

力隨分故地地修十問若第五地修定

度者. 何故三地名爲發光定障三地除.

成熟至五地

論. 雖十地行至十到彼岸述曰. 大文第四

以十攝諸行. 六度外更無菩薩道. 卽由六

度攝一切行等故. 不以但說十度更不

說餘行

論. 十重障者至異生性故述曰. 前答證得

轉依等中有四答. 一依十地. 二修十行. 已

如前辨. 自下第三解十重障. 於中有二. 初

明重障. 後重以二障攝總明斷位. 明重障

中有二. 初牒十障者. 後別解釋. 釋中有十

一障者. 乘文次對釋二十二愚義. 乘文便

故因釋佛地障. 初文有六. 第一出體. 一異

生性障. 世親攝論名與此同. 十地論第一云.

凡夫我相障. 此名不然. 此障之體非唯我

故. 凡夫名異. 如別抄說. 此障體性如何等

者. 謂分別二障. 依此種子之上立異生性

故. 今斷能依故說所依斷. 卽與現本識同

地二障種子能生現行者上立此初障. 由

此凡夫離欲. 仍名欲界異生. 不伏見惑種

故. 以准知此性是染汚亦可言. 種在本

識與識同性. 卽無覆性若爾何故對法第

四解無記中. 但有命根等是自性. 不言異

生性耶答由約煩惱種可名染汚. 約異

熟種可名無覆. 通二義故不名自性. 命

根等不然. 不可爲例. 今勘諸文. 前釋爲

善. 對法解無記. 及六十六立五無記中. 不

言異生性是五無記等故. 旣依染種立故.

下	欄

亦唯染別小乘也問今以二障分別起種

名爲此性. 卽二乘聖應名異生. 未斷2所

知分別障故答隨望自乘見道所斷種上

立故. 若定性者名已斷此性. 自乘障無故.

唯依煩惱種子立故. 若不定者名爲未斷.

依二障種立異生故. 若不爾者. 不定性者

應無異生性障若爾無種性者. 旣無自

乘聖道. 說何爲異生性應說但依二障

分別種上立異生性. 不須別說. 望自乘見

所斷種上立故. 所知未斷雖曰聖者. 尙名

異生此何位捨答不同小乘唯修所斷

世第一法與見道合捨. 今大乘唯見所斷. 見

道無間道起時捨. 依所斷種立此性故. 與

種俱捨問若異生性不定性聖. 未全斷盡

故. 仍得名異生. 未全得無漏. 應不名聖

者答異生之性通二障. 不定3之性已分

斷. 可名分斷異生性. 二眞見道名爲聖. 已

得4小分名爲聖. 未全斷盡故不全名爲

聖. 言不定性名異生者. 非是全名. 分已斷

故. 言聖應爾分已證故. 由此總應四句分

別. 有異生非聖. 如全未得三乘聖道. 有聖

非異生. 大乘者得見諦. 有異生亦聖. 如不

定性聖未至十地中. 有非異生非聖如入

無餘依涅槃界

此卽文中第一出障體性. 自下第二對三乘

明同異

論. 二乘見道至名得聖性述曰. 此約異生

性各望自乘障爲論. 斷5少分名小聖. 全

斷盡名大聖. 第三明障道俱不俱. 謂有薩婆

經數: 一八三○

經名: 成唯識論述記卷第十本

頁數: 五八四

上	欄

多1等爲伏難言. 若異生性是修所斷. 見道

前捨故. 無漏果起. 無有凡聖俱成熟失. 今

旣見所斷種上立異生性者. 卽無間道有惑

種俱. 此種未捨. 異生未斷. 如何凡聖無俱

起失. 由薩婆多惑得俱故. 今爲此難非

就大乘

論. 二眞見道至必不成就述曰. 謂無惑得

與聖道俱. 唯依分別二障種子立異生性.

其種必不與見道俱. 如何凡聖有俱成失

問無間道起惑種不俱. 過去已滅. 未來未

生. 如何名斷

論. 猶明與闇至無俱成失述曰. 由此對法

第七等. 問從何而得斷耶. 答不從過去. 已

滅故. 不從未來. 未生故. 不從現在. 道不

俱故. 然從諸煩惱粗重而得斷. 爲斷如

是如是品粗重. 生如是如是品對治. 若此

品對治生. 此品粗重滅. 猶如世間明生闇滅.

由此品離繫故. 令未來煩惱住不生法中.

是名爲斷. 故非道惑可說爲俱問此言

斷者. 爲斷緣縛. 爲斷相應縛答若所知

障. 唯言斷粗重. 體非縛法故. 若煩惱障從

二說斷. 五十九說. 對治道生煩惱不起得

無生法. 是故說名斷彼相應. 相應斷已不

復緣境. 故從所緣亦說名斷言粗重斷.

雖. 亦通煩惱障. 然從二斷唯煩惱中又所

知障種障十地智. 是染汚性. 善薩斷時斷彼

種體. 如二乘者斷煩惱種. 然二乘斷定障

等時. 但斷粗重2令相隨順. 不能斷種. 不

同菩薩問此言斷者. 爲總緣智能斷. 爲

中	欄

別緣智能斷此有何失總緣之智非自

相智. 如何共相比量之智能斷惑耶. 若別相

智能斷. 卽違對法五十九等文. 對法七等

說. 問何等作意能斷耶. 答總緣作意觀一切

法皆無我性能斷煩惱. 師子覺云. 總緣作意

者. 合緣一切法共相行作意答如佛地第

六說. 云何佛能知共相. 共相旣依比量而

立. 豈佛知共相是比量耶. 彼有三說. 有義

二量是散心位依二相立. 不說定心. 若在

定心緣一切相皆現量攝. 由此總緣智亦

現量攝斷惑無失. 卽由定照共相自體故.

說定心爲現量也. 第二說有義. 定心唯緣

自相. 然由共相方便所引. 緣諸共相所顯

理者. 就方便說名知共相. 不如是者名

知自相. 由此道理. 或說眞如名空無我諸

法共相. 或說眞如二空所顯非是共相. 由

此義故. 對法等說緣共相要能斷惑者依

方便說. 實自相觀方能斷之. 第三說如實義

者. 彼因明論立自共相. 與此少異. 彼說一

切法上實義皆名自相. 以諸法上自相共

相. 各附已體不共他故. 若分別心立一種

類能詮所詮. 通在諸法如縷貫華名爲共

相. 此要散心分別假立是比量境. 一切定心

離此分別皆名現量. 雖緣諸法苦無常等.

亦一一法各別有故名爲自相. 眞如雖是共

相所顯. 以是諸法自實性故. 自有相故. 亦

非共相. 不可以其與一切法不一不異

卽名共相. 自相亦與一切共相不一異故.

是故彼論與此不同. 由此義故. 對法等說

下	欄

緣共相智能斷惑者. 依分別心於一種類

眞如之上通在諸法說名共相. 或眞如體

諸法皆有義名共相. 緣此之智名共相智.

論實眞如法實性故非是共相. 據實而言.

卽別相智能斷惑也. 共相假立已如前辨

論. 無間道時至解脫道爲述曰. 第四釋二

道別. 解脫道所治與小乘不同. 小乘難曰.

我無間道猶有惑得. 可起解脫道與得相

違. 今汝無間道已無惑種. 何用復起解脫

道爲. 用之何作

論. 斷. 惑證滅期心別故述曰下論主答. 由

前加行期心別故. 謂無間道能斷惑. 解脫道

能證滅. 雖無間道已無惑種. 證彼無爲. 有

此用別起解脫道. 此一解也

論. 爲捨彼品粗重性故述曰. 下第二解. 粗

重性者. 卽二障種無堪任性

論無間道時至擇滅無爲述曰. 無間道俱

雖無惑種. 而未捨彼無堪任性. 爲捨此故

起解脫道. 解脫道起非唯爲此. 及證此品

擇滅無爲. 卽無堪任與無間道俱滅. 證無

爲得與解脫道俱生故. 解脫道雖不違惑

得. 而亦有用. 此後意說. 種生現雖同時. 菩

薩金剛心由有粗重性故不名爲佛. 明此

位第八識猶有漏爲粗重所依. 不然如何不

名爲佛. 前解但爲證無爲者. 金剛心中第

八已無漏. 未圓明故不名爲佛. 後解爲勝.

依此二解. 幷前第八識捨位合解有三. 加

此一說云. 金剛道生有漏皆捨. 種生現同時

故. 此中粗重言非謂種子. 由種子等令所

經數: 一八三○

經名: 成唯識論述記卷第十本

頁數: 五八五

上	欄

依無堪任性. 此名粗重雖前已說. 至下當

知問此義可然. 彼十地中地地. 斷煩惱障

粗重旣不斷種子. 起無間道時. 復不斷

粗重. 無間道起何所斷耶. 若無間道中. 有

斷煩惱種用. 於解脫道位. 可說除粗重.

無間道中旣無所斷. 如何說粗重解脫道治

耶答修道十地中斷煩惱粗重者. 非離所

知障外別起無間道等治. 然煩惱粗重障.

無始以來與所知障俱. 所知障爲本. 由無

間道本障斷故. 其未煩惱障粗重. 與所知障

粗重. 解脫道中捨. 故無此過. 由此煩惱粗

重非能受生. 但障於地. 所以與所知障俱

斷而不留之. 故無1斯咎如2身見等. 至下

當知問若爾如二乘者唯斷定障不斷

種子. 無間道生位無粗重. 何用復起解脫

道爲答無間斷粗重. 解脫道中得自在

故問旣斷粗重得無爲不答大般若經

第三百六十卷說善現問言. 若無爲法無差

別者. 佛何故說習氣相續. 如來永無. 二乘

猶有. 世尊答言. 習氣相續實非煩惱. 二乘身

中不能引無義. 菩薩身中能引無義. 如來

永無. 卽由此文. 顯斷習氣不得無爲. 不

爾無爲應有差別. 亦顯所知障斷不得無

爲. 若所知障斷得無爲. 便顯三乘亦得無

爲而有差別

第五以此障卽二十二愚

論雖見道中至是根本故述曰. 顯異生障

攝法不盡. 以是根本不說業等. 等者等

取惡趣非業及非異熟. 及等餘增上果等法.

中	欄

及人天趣中分別所起業. 及果故. 3直言惡

趣攝不盡故. 能4起之中但說煩惱. 以所知

障與之俱故總名煩惱

論. 由5斯初地至諸業果等述曰. 解深密

七十八等說斷於二愚. 如文可解諸業

果等者. 如次前等字. 等取善趣之中分別

所起別報業. 及果等. 直言惡趣. 攝不盡故.

經中旣言惡趣雜染者. 雜染之言通善趣分

別雜染故. 前說無記若斷緣縛修道所斷.

今言彼果是不生斷. 如緣起中說故

爲此第二解. 何故業果亦名爲愚

論. 應知愚品至後准此釋述曰. 諸業果等

雖體非愚. 業是愚所起. 果是愚所感. 愚之

品故. 亦名爲愚. 後諸地言愚准於此解. 如

第二地業趣愚. 非體是愚故. 又初執著我法

障中. 亦有貪見等體非是愚. 亦愚之品故.

下准此知. 然分別障中雖有所知障. 非能

發業感於生死. 非縛法故. 今此第一所發

業果. □言6趣者. 毁□言也. 如說半擇迦

名7人中惡趣

論. 或彼唯說至俱起二愚述曰. 謂第一言

執著. 明是利障品俱起愚. 第二言惡趣雜染.

非必業果. 但是鈍障品俱起愚. 毁責名趣.

此中不別言餘煩惱. 餘煩惱但是利鈍障品.

俱起之愚卽唯無明. 此師意說. 唯取無明與

見非見俱名爲利鈍. 說十地中斷十無明

故. 不取餘煩惱等也

論. 彼粗重言至無堪任性述曰. 彼言粗重.

粗重者何. 顯卽是彼二愚之種. 前二是現行.

下	欄

粗重是種故問現行久已滅. 如何言斷

答五十九說. 諸煩惱斷略有二種. 一諸纏斷.

二隨眠斷. 故二現行亦說斷也問彼何不

是伏現行言斷也答不然. 彼卷次文解

二斷言. 諸纏斷者. 謂貪嗔斷. 乃至疑斷五

見. 斷見苦所斷斷. 乃至無色界所繫斷斷離

繫是隨眠斷. 非伏惑時亦伏見道諸惑. 故

知二愚是現行. 粗重是種子. 又解. 隨汝意

前二是種. 粗重非種. 今此乃是二品所起無

堪任性. 如苦根等說其斷位

論. 如入二定至例此應釋述曰. 瑜伽論第

十一說. 第二定斷苦根. 苦根種子初定已斷.

今者斷彼苦根粗重. 說第二禪斷苦根

故. 後諸地粗重准此爲二解

第六以障卽無明爲同爲異

論. 雖初地所斷至十障品愚述曰. 此中意

說. 初地實斷二障. 今說異生性障. 唯取所

障不取煩惱. 以世親攝論第七卷. 說十

種無明望二乘者非染汚故. 若取煩惱卽

十無明通染汚故. 以無明卽是十障品之

愚愚卽無明故

何意不說初地無明許是染汚通二障種

論. 二乘亦能至非此所說述曰. 二乘者亦

能斷煩惱障. 斷煩惱障是共故. 非此所說.

彼二乘不能斷所知障. 所知障是不共. 所

以初地無明. 但說不染故. 世親攝論云. 又

所治障有其十故立十地別

論. 又十無明至修所斷說述曰. 說爲不

染者. 卽攝論本云. 法界中有十不染汚無

經數: 一八三○

經名: 成唯識論述記卷第十本

頁數:  五八六

上	欄

明者. 唯依十地修所斷說. 卽不說異生性

是見斷故. 何以知者. 對法十四云. 已得現

觀. 於彼修道位中. 唯修所知障對治道等

者. 故不說見道所斷爲十無明數. 以說不

染故. 若異生性卽便染汚. 由此故知. 其異

生性非不染汚. 世親又云. 爲治十無明立

十地別. 離十障外說十無明. 故十無明非

卽十障. 彼自有二復次解十無明故. 然無

性但有一解. 亦不別說

問十地修道亦伏煩惱. 斷彼煩惱障粗重. 如

言二障三處過. 是何故不說耶

論. 雖此位中至故此不說述曰. 十地修道

位中. 亦伏煩惱斷彼粗重. 而非正意. 所以

者何. 不斷隨眠故此不說. 攝論本及世親

等說. 十地菩薩留煩惱障助願受生故非

正意. 意趣於智斷所知障. 故斷隨眠. 不

斷煩惱之隨眠也

問若爾何故初地. 但說異生性障. 不說更

斷修道障也

論. 理實初地至准此應知述曰. 論主答. 雖

實初地出見道已. 修道位中亦斷俱生所知

一分. 今十障中從初說故不說修障. 初地

旣從初說. 後九地中所說九障准此應知

皆從初說

何以得知初地等入地心出見道等已更

斷餘惑

論. 住滿地中至道應無別述曰. 今以理答.

住滿地中時旣淹久. 謂二僧祇. 理更應斷.

若不更斷爾者. 地三時道旣無三品. 應無

中	欄

別故

論. 故說菩薩至方頓斷故述曰. 引對法十

四文爲證. 若住滿地心更不斷惑. 如何論

說十地修道. 卽初地中唯斷見惑. 更不斷

修惑. 地有九故. 又攝論第十說. 煩惱伏不

滅. 如毒□所害. 留惑至惑盡. 證佛一切

智. 世親云. 以留煩惱隨眠故. 不如二乘速

趣圓寂. 故留煩惱助願受生等. 謂諸菩薩

由大悲力. 意趣一切智故. 意趣所知障對

治道. 不取煩惱對治道. 擬於生死助悲

願受生故. 名留煩惱也. 不爾如來大悲最

極. 應留煩惱隨類化生. 由此故知. 意不

趣斷故名爲留. 將成佛時方頓斷盡. 此等

對法十四文也

論. 二邪行障至誤犯三業述曰. 十地云. 邪

行於衆生身等障. 世親攝論云. 於諸有情

身等邪行障. 義意大同. 所知障者簡煩惱

障. 俱生之言簡分別起. 一分之說簡餘修斷

諸所知障. 下准此解誤犯三業名愚者. 愚

品故. 解如前問前二種生死中. 言所知障

不能發業. 何故此中言俱生一分所發三

業是業趣愚佛地論第七. 亦言若所發業所

得果皆所知障體答若發業招生死. 所知

障卽不能. 非縛法故. 前二生死由此說不

發. 若障智三業不招惡果. 此亦能發. 此文

所明但是等流增上業果問法執旣通不

善. 何故非縛答不由不善性卽是縛. 如

心王等性卽非縛. 法執但由煩惱俱故令

成不善. 非性是縛旣爾何故不感異熟

下	欄

今實義者. 雖不善心俱仍名無記. 菩薩二

乘所望各別. 卽通有覆無覆無記故. 不能

招異熟果等. 故無前難

論. 彼障二地至誤犯三業述曰. 此業能障

第二地淨尸羅故. 名趣毁責爲名. 如人惡

趣. 不可言能取趣名趣. 不取惡果故

粗重如前. 故不別解. 餘論中言身1等者.

卽是三業. 此言邪行已攝盡故

論. 或唯起業不了業愚述曰. 第二解. 初是

起業之愚. 後是不了業之愚非所發業. 此

亦非必能發業也. 境用別故

論. 三闇鈍障至修法忘失述曰. 十地云. 闇

相於聞思修等諸法忘障. 世親攝論云. 2二

遲鈍性於聞思修而有忘失

論. 彼障三地至便能永斷述曰. 勝定者. 謂

等持等至. 隨諸禪無色無漏定總持者. 四

十3五及佛地等說. 卽以念惠爲體. 彼四十

*五說. 有四陀羅尼. 法義□能得菩薩忍.

今卽初二攝. 卽是聞持陀羅尼. 及定等所發

三惠. 定親發修惠. 總持親發聞思. 故合爲

文及彼所發殊勝三惠三惠以惠爲體. 言

修惠因修而得此惠. 故言修惠. 從因爲

名. 非修卽惠. 修是定故

論. 由斯三地至及修惠者述曰. 欲貪愚障

勝定及修惠者. 卽由於五欲起貪多住散

亂. 障於定及修惠. 修惠與定相近故唯說

障非不亦障思惠等

問欲貪者煩惱名. 何故所知障中名欲貪

論. 彼昔多與至依彼轉故述曰. 彼所知障.

經數: 一八三○

經名: 成唯識論述記卷第十本

頁數: 五八七

上	欄

此第三愚多與煩惱中欲貪俱故名欲貪愚.

非所知障體名爲欲貪. 彼障定及修惠所

知障永斷. 說欲貪隨伏. 所知爲本斷故. 煩

惱是1末便伏. 此煩惱無始來依所知障轉

故

論. 二圓滿聞持至聞思惠者述曰. 以聞思

與聞持相近故偏說之. 非不障修惠. 然

從勝障故別分二. 非一障體義說二障. 此

以上三地愚. 七十八等□2不同

論. 四微細煩惱現行障至說名微細述曰.

十地云解法慢障. 譯家名別. 卽我見慢等是.

世親攝論云微細煩惱現行. 俱生身見等攝.

此最下品故. 不作意緣故. 遠隨現行故應

知是微細. 義意大同此中言第六識俱身

見. 簡第七識俱. 等者等取我所邊見. 及我

慢我愛. 與見俱者皆是此品. 及等取彼定

愛法愛. 至下當知如何此名微細解

云. 最上品故. 謂第六識亦有分別身見等法.

彼爲粗猛名上品. 第六識中獨頭貪等名

中品. 通不善性故. 此望於彼二. 最下品故.

行相最細唯無記故. 又不作意緣故名下

品. 卽是任運生故名下品. 非如見斷强思

等方生故. 又遠隨現行故. 卽無始來隨逐於

身. 不捨於身名下品. 非如分別起者. 逢

善友等便捨於彼故. 此名下品. 由此三義

故說名微細. 餘3論准此釋

論. 彼障四地至便能永斷述曰. 此等障菩

提分法故四地斷問如何身見等障菩提

分答由有身見等俱愛迷執身故. 不

中	欄

得觀身爲不淨. 觀法爲無我等故. 障菩

提分卽通障也. 中邊第一有菩提分障

問旣是所知障何故立煩惱名

論. 彼昔多與至亦永不行述曰. 亦顯以上

所知障立煩惱名. 雖有別頭生者. 皆多分

與煩惱同一體而俱起故. 立煩惱之名. 由

所知障斷故. 煩惱之末亦永不行. 從煩惱

名故說爲斷問何故初二三地不斷我見

等耶答非障法故

論初二三地至二身見等述曰. 初地行施

二地行戒. 三地行修. 相同世間. 世間有情

多作此三福業事故. 未能修證菩提分法.

今四地修得菩提分法. 方名出世. 故能永

害二身見等. 二身見者. 謂初見道已離第六

識中分別身見. 今此後離第六識中俱生身

見. 盡處總說名二身見. 非今離二. 如第四

定言滅苦樂. 又正斷所知障身見等. 幷永

不起煩惱障中身見等. 故說二身見名永

害. 非惱煩當身見亦起對治

論. 寧知此與第六識俱述曰. 問也

論. 第七識俱至爲依持故述曰. 第七識俱

身見等法. 與無漏道性相違故. 七地以前

猶有有漏道故. 未全伏滅. 八地以去無漏

相續方永不行. 七地以來得現起者. 與貪

嗔等餘煩惱等爲依持故. 若此是彼第七

識俱. 七地以前已許滅者. 卽貪嗔等已前

應滅無依持故. 如八九十地

論. 此粗彼細至第六相應述曰. 又此第六

識俱者粗. 彼第七識俱者細故. 伏有前後. 粗

下	欄

者前伏. 細者後伏. 故此但是第六相應. 解深

密七十八等說. 世尊此諸地煩惱隨眠有幾.

善男子有三. 一者害伴. 謂前五地. 諸不俱生

現行煩惱. 是俱生煩惱現行助伴. 彼於爾時

永不復有. 說名害伴隨眠. 二者□劣. 謂第

六第七地微細現行. 若修所伏不現行故.

三者微細. 謂於第八地已上. 從此已去一切

煩惱不復現行. 雖有所依所知障在. 故知所

伏第六非七. 問因論生論. 如何害伴. 如斷

障章已廣解訖

論. 身見等言至特違彼故述曰. 身見等言.

非唯貪癡慢. 及餘俱行隨煩惱. 亦攝無始

定法二愛. 定法二愛特違菩提分法者. 以

菩提分法得無漏定. 及勝無漏敎法. 及別別

法故. 前地照了大乘法敎仍生愛著. 此地

敎法及念惠等方名爲得. 今旣於定於敎法

及念惠等起愛. 於彼不得自在故. 障菩

提分故. 名特違也. 前地遲鈍障障定忘所

聞思等法. 此定但障菩提分. 故差別也

論. 由斯四地至亦永不行述曰. 准前應

釋. 餘文易了. 無勞重解

論. 五於下乘般至樂涅槃者述曰. 十地云.

身得我慢障. 世親攝論與此名同. 前地依

覺分觀. 觀身受等及無漏4道等. 由所知障

令善心等故有欣厭. 此地眞如名無差別.

故緣彼道名無差別生死涅槃旣無差別.

何得有厭復有欣耶. 餘文可解

論. 六粗相現行障至便能永斷述曰. 十地

云. 微煩惱習障. 世親攝論云粗相現行. 十地

經數: 一八三○

經名: 成唯識論述記卷第十本

頁數: 五八八

上	欄

望前五地等說爲細. 世親及此論. 望後七

地說爲粗相. 亦不相違. 由前地觀四諦故

有二染二淨. 故障六地無染淨道. 此地眞如

名無染淨. 故緣彼道名無染淨. 其緣起相

望四諦爲細. 望後障故說此爲粗

論. 由斯六地至執有淨者述曰. 緣苦集行

流轉相爲障. 執有染是相多現行. 卽障

緣起還滅觀. 緣滅道淨相爲障

論. 取淨相故至住無相觀述曰. 由取無漏

淨相故相觀多行. 未能多時住無相觀. 卽

後得智作有相淨觀也. 雖作無相少時能

故. 解深密云現前觀察行流轉愚. 言現前

者. 觀現前有漏法染也

論. 七細相現行障至便能永斷述曰. 十地

云細相習障. 世親同此. 由前六地作緣起

觀. 流轉還滅尙有生滅微細相故. 故名爲

障. 此地眞如名種種無別眞如. 故此道名

妙無相道. 此細相爲障

論. 由斯七地至細滅相故述曰. 細相現行.

執有生者. 以行流轉以生爲首. 實皆有

滅. 於有漏有生且擧一生. 非不執滅. 卽

執流轉相也純作意心無相愚. 卽執有

滅. 卽執還滅相也

論. 純於無相至起有勝行述曰. 前地尙取

還滅細滅相故. 純於無相作意勤心. 未能

空中起有勝行. 今此地中旣除此障. 能於

無相不專勤心. 乃於空中起有勝行. 所言

空者. 無相空理. 於空中作有行. 卽眞觀中

起於有觀. 冥眞俗二境. 合本後二智. 少用

中	欄

功力卽能得故. 不同五地. 十地第九經云.

七地以十種方便智發起殊勝行入. 彼論

解云. 無障□智現在前時. 於無作行中生

樂心等. 無作行者. 卽空行也. 今言非安立

行是

論. 八無相中至不任運起述曰. 文中有四.

一出體. 二1辨相. 三卽愚. 四顯有. 此初也.

十地云. 於無相有行障. 世親攝論云. 於無

相作行. 義意大同. 餘文易了

論. 前之五地至而有加行述曰. 二辨相也.

前之五地觀心猶劣. 無相觀少. 第六地中. 猶

觀染淨平等如故多住無相. 第七地中斷

微細生滅相故. 無相□續而有加行. 與八

地等別

論. 由無相中至得二自在述曰. 未能任運

入無相觀者. 不自在故. 未能任運現相

及土. 明此地已前亦現相土. 未名自在. 未

能任運現故言現相者. 卽是隨欲現

何相者卽能現之. 如現金銀等相珠2寶等

相. 皆能現故. 此卽寬遍. 便於相中別建立

土自在土自在者. 隨欲現於大小土等.

現金銀等色. 卽能現故. 土卽狹也. 土是假別

能依. 相是實別所依. 相中別分立故

論. 由斯八地至相一分故述曰. 三卽愚也.

其文易了. 故不解之

論. 八地以上至不違彼故述曰. 3四顯有.

此地以去一切煩惱雖不現行. 微所知障猶

可現起. 此是第七識. 以生空無分別智. 及

果卽是滅盡定等. 生空後得智. 皆可現行. 法

下	欄

執末那不違彼故問若等流後得智法執

猶起. 八地以上無漏相續. 無有一時非此

等流. 如何可說二觀等流別也答由無

分別4智生法二觀近遠勢用所引故得別

也. 如前已解

論. 九利他中不欲行障至便能永斷. 述曰

此文有四. 一出體二所障. 三卽愚. 四總結.

卽初二也. 十地云. 不能善利益衆生障. 世

親云. 於饒益有情不作行. 義意亦同前八

地中得無相樂. 耽著寂滅不肯進修. 諸佛

七勸方能進趣. 故唯自利九地之障. 四無□

解利他法故

論. 由斯九地至一切音聲故述曰. 三卽愚

也. 於中有二. 初總. 後別. 別中初標. 後釋. 解

深密七十八云. 一者於無量所說法. 卽是此

中義無□解. 無量法句文字. 卽是此中法無

□解. 彼言法者是名身也. 句者句身. 文字是

字身. 此論正之言名句字. 彼文少隱. 後後

惠辯等可解. 卽陀羅尼言貫通三無□解. 隨

於一能詮名句文中. 現一切能詮名等. 是法

無□解. 於一方音聲中. 現一切方音聲. 是

詞無□解. 或極少於一方一名等中. 現一切

方諸法上名. 於一方一念聲中. 現諸方一切

音聲. 是二無□解境差別故. 前是假名等攝

故. 後者是實體卽聲故

論. 二辨才自在愚至巧爲說故述曰. 辯無

□解. 能爲巧便說甚深法. 卽是七辯. 迅辨

應辨捷辯無疏謬辯無斷盡辯凡所演說□

義味辯一切世間最勝妙辯. 高下淸濁小大

經數: 一八三○

經名: 成唯識論述記卷第十末

頁數: 五八九

上	欄

等是

論. 愚能障此至第九障攝述曰. 四總結也.

其文易了. 此四體性諸門. 如對法第十四

抄. 及別抄說

論. 十於諸法至所起事業述曰. 文有三. 一

出體. 二所障. 三卽愚. 此初二也. 餘論名同

大法者. 是眞如. 緣如之智譬於大雲故

名大法智雲及所含藏者. 卽陀羅尼門三

摩地門諸功德等. 大法智雲含衆德水充滿

法身故所含藏. 卽諸功德所起事業. 謂

智所起諸大神通

論. 入十地時至及所含藏者述曰. 下卽愚

也. 其文易了. 准上配取微細□密者. 所

障微細. 亦□密故. 十地第十一十二菩薩地

四十八等. 說校量前地後地功德多少. 然十

障諸論不同略對明訖

論. 此地於法至入如來地述曰. 第1十一段

有四. 一標. 二顯. 三卽. 四證. 此初二也. 然第

十地猶有障在不名爲佛. 解深密等說. 此

第十地雖於諸法得自在. 卽於業自在義.

陀羅尼門三摩地門自在義. 總名於法得

自在. 總持及定幷業皆名爲法. 由總持等

名法持故

論. 由斯佛地至煩惱障種述曰. 三卽愚. 其

文易解無勞重釋. 此但言種. 亦有粗重

論故集論說至大菩提故述曰. 四引證. 此

義易了. 集論第十四末. 說頓斷等言. 廣如

解深密七十八等說. 菩薩地十地等一一對

諸地. 明功德智惠不同. 今不能繁述. 十地

中	欄

第十2一說. 第九地菩薩. 用法無□智知諸

法自相. 以義無□智知諸法差別相. 以辭

無□智知不壞說諸法. 以樂說無□智知

諸法次第不斷說也又解. 第一知法無

體性. 第二知法生滅相. 第三知法假名. 而

不斷假名法說. 第四知隨假名不壞無

邊法說又解一知法差別. 二知義差別.

三隨言音而爲說法. 第四隨所樂解而爲

說之. 彼有多復次說. 不能繁引. 應勘瑜

伽六十六卷修義不同於此中會

3成唯識論述記卷第十4(本)

成唯識論述記卷第十(末)

沙門基撰

解十障中. 上來第一已依解深密等釋十

一地障. 會十障訖. 自下第二以十一障卽

彼二障. 文勢有三. 一總明現種伏斷位次.

二明斷頓漸. 三釋四道差別

論. 此十一障二障所攝述曰. 斷位次中. 初

總卽二障後別解釋. 此卽初也. 體性寬狹更

無別異. 十地所斷雖但所知. 俱品不行卽

通二障

論煩惱障中至地前已伏述曰. 下文有二.

初明二障伏斷位次. 後釋妨難初中先

明煩惱障. 以體性粗三乘共斷易可見故.

分別種子不論二乘. 說菩薩者於極喜地

見道初斷. 以見道位體性稍寬. 乃至相見

下	欄

道後得智起位久時猶名見道. 今簡於相唯

眞見道. 眞見道中唯取無間惑滅智生. 故說

初斷. 非相見道亦能斷故. 然此分別煩惱現

行. 瑜伽五十八等. 說世間道唯伏俱生若

愛若5□□近□慢. 不言能伏分別煩惱.

此據異生二乘性等說. 若6直往菩薩彼障

現起地前已伏. 故前卷云唯能伏除分別二

取. 此在加行位. 若資糧位此粗現行亦能伏

滅. 二細現行卽未能伏. 至加行位分別細

者亦皆能伏. 由此菩薩正願勝解世間道力.

邪見疑等伏而不行. 非以六行. 有所欣

厭菩薩不爲. 非此菩薩無此能也. 緣起經

說. 內法異生7若放逸者無不共無明故. 邪

見等未必皆起. 卽資糧位已不現行唯分別

貪等二位不起. 故論總言地前已伏問華

嚴經解十住第四心. 云眞佛子是中永離三

界煩惱如前卷解

論. 修所斷種至畢竟不行述曰. 修所斷種

後皆頓斷. 此約種子. 不言粗重. 粗重者十

地中亦斷故. 伏俱生現起地前亦能. 現無

疑故. 瓔珞經說三賢菩薩唯伏不斷. 正與

此同. 前卷中云俱生現起未全伏除也

言暫起者. 謂十地中前四. 猶起我見等故.

七地已前尙起貪嗔等故問其在地前

所未伏者相貌可知. 其已伏者與此何別

答道力猶微不能伏盡. 爲煩惱暇少分

自行. 卽我貪等有失念起. 故說地前已能少

伏. 非有別相地前伏之. 入地已去能頓伏

盡. 如阿羅漢. 有不怖者故起煩惱. 怖者不

經數: 一八三○

經名: 成唯識論述記卷第十末

頁數: 五九○

上	欄

然. 此中所說見所斷者唯頓悟人. 修所斷

者通漸有學. 漸無學者二種俱無八地已

去亦不故起. 任運不行道力勝故. 此是對

法第十四文. 如前第三卷引解

論所知障中至地前已伏述曰. 如前卷解.

菩薩加行唯欣於智. 見道已前唯伏法執. 其

煩惱障隨此而伏. 然由所知加行伏故說

煩惱伏. 非前加行故伏煩惱. 十地之中與

煩惱俱所知障品多分亦爾. 非此俱者地地

可起

論. 修所斷種至方永伏盡述曰. 此中斷伏

時節等解. 如煩惱說. 由於地地能爲障

故. 故十地中漸次能斷. 乃至十地方永伏盡.

由前道力折伏後地所知障現. 令其不行

名之爲伏

此猶末了. 八地以去第六七識何者猶行

論八地以上至能違彼故述曰. 六識俱者

八地不行. 以二空無漏無分別智心. 及此果

滅定後得智等. 相續不斷能違第六識二執

故不行

論. 第七俱者至起位方伏述曰. 第七識者

八地猶行. 以法空智及果方違法執第七. 生

空智及果行相□粗不相違故

論. 前五轉識至障不現起述曰. 於十地中.

前五轉識設未轉依得無漏智. 以第六識勝

無漏道勝勢力故而伏於彼. 治彼二障不

令現起. 此五識俱若所知障. 地地分斷. 能

障起故. 第七識俱金剛方斷. 於十地中有

伏有起. 五識俱者設是後地所能斷者. 於

中	欄

前地中亦能伏之. 現行粗於種子違於道

故又八地以去. 五識俱者雖不得對治. 由

第六俱無漏伏故令不現起. 七地以前猶能

現起第六識者准此應知亦地地斷亦能

伏故

問俱生煩惱十地不除. 何故四十八說二障

三住中斷

論. 雖於修道至三住斷義述曰. 下釋妨難

有二. 此初也. 如彼論說. 於極喜住一切惡

趣諸煩惱品所有粗重皆悉永斷. 一切上中

煩惱品皆不現行. 於無加行無功用無相住

中. 一切能障無生法忍. 諸煩惱品所有粗

重皆悉永斷. 一切煩惱皆不現前. 於最上

成滿菩薩住中. 當知一切煩惱習氣隨1眠

障□皆悉永斷入如來住. 此中意說. 金剛心

位亦是成滿菩薩住攝故. 所知障粗重有三.

一在皮. 極喜住皆永斷. 二在2膚. 無加行無

功用無相住皆永斷. 三在肉. 如來住中皆悉

永斷. 得一切障極淸淨智. 此中意說已斷

處故. 廣如彼說故此論云由斯故說. 卽四

十八說也

若煩惱粗重非彼種子. 卽非唯三住. 及所知

障地地能斷. 何故但說三住斷也

論. 雖諸住中至是故偏說述曰. 第二釋妨.

三劫分齊成滿位故. 無漏觀心初起無間圓

滿別故. 現起三障多分少分全分無故. 一切

煩惱分別俱生. 永害不行畢竟離故. 無生

法忍少淨多淨極淨別故. 初捨異生分段

變易有差別故. 於無漏心未得有相無相

滿故

下	欄

論. 斷二障種漸頓云何述曰. 自下第二斷

二障種漸頓云何. 問也. 雖已說斷但言

菩薩未辨二乘. 未明頓漸故爲此問

論. 第七識俱至無粗細故述曰. 所障有異

斷亦有殊. 此中障種無粗細者八十一品.

亦與非想第九一類品攝. 如斷善邪見非

無九品故成能熏又解所障旣同斷無

前後名無粗細. 非九地所攝總是一品. 如

前第七識中已廣解訖. 又唯緣內境自地之

境. 境無粗細無多品類故名一品非三界

中總無粗細

論. 餘六識俱至三界頓斷述曰. 見道斷名

頓者. 此是正義. 又雖三心. 九地總合以爲

二品. 不同修道九品別斷. 名之爲頓. 五十

九等有此誠說. 此於見道斷六識者. 顯此

五識有分別障. 此之頓漸如前卷解修

斷有二. 然此文中無先伏修後入見時一

品斷者. 明於見後方起修故. 不說超得

第二三果三乘別者. 唯對法第十三有此

文. 廣如彼抄. 略解釋者. 此中初以九地漸

斷. 是漸次得果者. 得一來3果必依未至.

其不還亦爾. 然必起無漏道方始得果有

入靜慮無色起對治道亦有何失此亦

不然. 五十三說不還者唯五地於欲界有

斷對治. 不說無色有. 又此唯超越. 非次第

者第二三界九地合爲九品斷者. 唯有利

根諸預流非餘果. 餘果不能起勝作業. 缺

煩惱故. 指端經及分別經中說. 初果由加

行心. 能以三界九品同爲一品合爲九品